Whatsapp: ನಿಯಮ ಬದಲಾಯಿಸಲು ಮುಂದಾದ ವಾಟ್ಸ್ಆಯಪ್ ಷರತ್ತು ಒಪ್ಪದೇ ಇದ್ದರೆ ಖಾತೆ ಡಿಲೀಟ್! ಜನಪ್ರಿಯ ವಾಟ್ಸ್ಆಯಪ್ ಸಾಕಷ್ಟು ಬಳಕೆದಾರರನ್ನು ಹೊಂದಿದೆ. ದೇಶವಿದೇಶದಲ್ಲೂ ಅನೇಕರು ವಾಟ್ಸ್ಆಯಪ್ ಅನ್ನು ಬಳಸುವ ಮೂಲಕ ಸಂದೇಶ, ಧ್ವನಿ, ಫೋಟೋ, ವಿಡಿಯೋ, ಫೈಲ್ಗಳನ್ನು ಕಳುಹಿಸುತ್ತಾರೆ. ಹಾಗಾಗಿ ಹೆಚ್ಚು ಜನಪ್ರಿಯತೆಯನ್ನು ವಾಟ್ಸ್ಆಯಪ್ ಪಡೆದಿದೆ. ಆದರೆ ಇದೀಗ ವ್ಯಾಟ್ಸ್ಆಯಪ್ ಹೊಸ ನೀತಿಯನ್ನು ಜಾರಿಗೆ ತಂದಿದೆ. ಮಂಗಳವಾರದಂದು ಜ.5 ತನ್ನ ಬಳಕೆದಾರರಿಗೆ ಸೇವಾ ನಿಯಮ ಮತ್ತು ಗೌಪ್ಯತೆ ನೀತಿಯನ್ನು ತಿಳಿಸಲು ನೋಟಿಫಿಕೇಶನ್ ಕಳುಹಿಸಿದೆ. ವಾಟ್ಸ್ಆಯಪ್ ಆಯಂಡ್ರಾಯ್ಡ್ ಮತ್ತು ಒಎಸ್ ಬಳಕೆದಾರರಿಗೆ ಗೌಪ್ಯತೆ ನೀತಿಯನ್ನು ಕಳುಹಿಸಿದೆ. ಅಂದರೆ ವಾಟ್ಸ್ಆಯಪ್ ತನ್ನ ನೀತಿಯನ್ನು ನವೀಕರಿಸುತ್ತಿದ್ದು, ಹಾಗಾಗಿ ಎಲ್ಲಾ ಬಳಕೆದಾರ ಸ್ಮಾರ್ಟ್ಫೋನ್ಗೆ ಈ ನೋಟಿಫಿಕೇಶನ್ ರವಾನಿಸಿದೆ. ಇನ್ನು ವಾಟ್ಸ್ಆಯಪ್ ಕಳುಹಿಸಿರುವ ಅಧಿಸೂಚನೆಯಲ್ಲಿ ಕಂಪನಿ ಡೇಟಾವನ್ನು ಹೇಗೆ ಪ್ರಕ್ರಿಯೆಗೊಳಿಸುತ್ತದೆ ಎಂಬುದನ್ನು ತಿಳಿಸಿದೆ. ಅಂದಹಾಗೆಯೇ ಈ ಹೊಸ ನಿಯಮ ಫೆ 8, 2021ರಿಂದ ಜಾರಿಗೆ ಬರಲಿದೆ.ಆದರೆ ಬಳಕೆದಾರರು ವಾಟ್ಸ್ಆಯಪ್ ಕಳುಹಿಸಿರುವ ನೋಟಿಫಿಕೇಶನ್ ಒಪ್ಪದೇ ಇದ್ದರೆ ವಾಟ್ಸ್ಆಯಪ್ ಖಾತೆ ಡಿಲೀಟ್ ಆಗುತ್ತದೆ. ಹೊಸ ನಿಯಮವನ್ನು ಮತ್ತು ಅದನ್ನು ಒಪ್ಪಿಕೊಳ್ಳುವರಿಗೆ ಮಾತ್ರ ವಾಟ್ಸ್ಆಯಪ್ ಬಳಕೆಗೆ ಸಿಗಲಿದೆ.ವಾಟ್ಸ್ಆಯಪ್ ತನ್ನ ವೆಬ್ಸೈಟ್ನಲ್ಲಿ ಈ ಬಗ್ಗೆ ಹೇಳಿಕೊಂಡಿದೆ. ಮಾತ್ರವಲ್ಲದೆ, ಹೊಸ ನಿಯಮಗಳು ಮತ್ತು ಅದರ ಕುರಿತಾದ ಮಾಹಿತಿಯನ್ನು ಇಲ್ಲಿ ನೀಡಲಾಗಿದೆ.